[bookmark: _Hlk63124480]КРАТКА ХАРАКТЕРИСТИКА НА ПРОДУКТА
1.ИМЕ НА ЛЕКАРСТВЕНИЯ ПРОДУКТ

Конкор 5 mg филмирани таблетки
Сопсог 5 mg film-coated tablets
Конкор 10 mg филмирани таблетки
Сопсог 10 mg film-coated tablets

2. КАЧЕСТВЕН И КОЛИЧЕСТВЕН СЪСТАВ

Конкор 5 mg: Всяка таблетка съдържа 5 mg бизопрололов фумарат (bisoprolol fumarate) 
Конкор 10 mg: Всяка таблетка съдържа 10 mg бизопрололов фумарат (bisoprolol fumarate)
3. ЛЕКАРСТВЕНА ФОРМА

Филмирана таблетка
Външен вид:
Конкор 5 mg са жълтеникаво-бели, с форма на сърце и делителна черта;
Конкор 10 mg са бледо-оранжеви до светло-оранжеви, с форма на сърце и делителна черта.
4. КЛИНИЧНИ ДАННИ
4.1. Терапевтични показания

· Лечение на хипертония
· Лечение на исхемична болест на сърцето (angina pectoris).

4.2. Дозировка и начин на приложение

Дозировка
Възрастни:
За двете показания дозата е 5 mg бизопрололов фумарат веднъж дневно. Ако е необходимо, дозата може да се увеличи на 10 mg бизопрололов фумарат веднъж дневно.
Максималната препоръчителна доза е 20 mg веднъж дневно.
Дозата трябва да се адаптира индивидуално, според честотата на пулса и терапевтичния успех.

Продължителност на терапията
По принцип лечението с бизопролол продължително.
Лечението с бизопролол не трябва да се спира внезапно, тъй като това може да доведе до преходно влошаване на състоянието. Особено при пациенти с исхемична болест на сърцето, лечението не трябва да се прекратява внезапно. Препоръчва се постепенно намаляване на дозата.

Пациенти с бъбречна или чернодробна недостатъчност
При пациенти с леки до умерени нарушения на бъбречната или чернодробна функция, по принцип не се изисква адаптиране на дозата. При пациенти с тежка бъбречна недостатъчност (креатининов клирънс < 20 ml/min) и при пациенти с тежки нарушения на чернодробната функция, се препоръчва дневната доза от 10 mg бизопрололов фумарат да не се надвишава.
Опитът от приложението на бизопролол при пациенти на бъбречна диализа е ограничен; въпреки това няма доказателство, че дозовия режим трябва да се промени.

Пациенти а старческа възраст
Не се изисква адаптиране на дозата.

Педиатрична популация
Липсва опит при деца, затова не се препоръчва употребата на бизопролол при педиатрични пациенти.

Начин на приложение
Конкор таблетки да се приемат сутрин, със или без храна. Може да се поглъщат с малко течност, без да се сдъвкват.

4.3. Противопоказания

· Бизопролол е противопоказан при пациенти с :
· Остра сърдечна недостатъчност или по време на епизоди на декомпенсация на сърдечна недостатъчност, изискващи i.v. инотропна терапия;
· Кардиогенен шок;
· AV блок от втора или трета степен (без пейсмейкър);
· Синдром на болния синусов възел;
· Синоатриален блок;
· Симптоматична брадикардия;
· Симптоматична хипотония;
· Тежка бронхиална астма
· Тежка форма на периферно артериално оклузивно заболяване или синдром на Рейно;
· Нелекуван феохромцитом (виж т.4.4);
· Метаболитна ацидоза.
Конкор е противопоказан при пациенти със свръхчуствителност към бизопролол или към някое от помощните вещества, посочени в т.6.1.

4.4. Специални предупреждения и предпазни мерки при употреба

Освен ако не е изрично показано, лечението с бизопролол не трябва да се преустановява внезапно, особено при пациенти с исхемична болест на сърцето, тъй като това може да доведе до преходно влошаване на сърдечното заболяване (виж т.4.2).
Бизопролол трябва да се прилага с внимание при пациенти с хипертония или angina pectoris при съпътстваща сърдечна недостатъчност.

Бизопролол трябва да се прилага с внимание при:
· захарен диабет, показващ големи флуктуации на нивата на кръвната захар. Симптомите на хипогликемия (напр. тахикардия, сърцебиене или изпотяване) може да се маскират; 
· строга диета;
· по време на десенсибилизираща терапия. Подобно на останалите p-блокери, бизопролол може да повиши както чувствителността към алергени, така и тежестта на анафилактичните реакции. Лечението с епинефрин не винаги дава очаквания терапевтичен ефект;
· AV блок от първа степен;
· Ангина на Prinzmetal: Наблюдавани са случаи на коронарен вазоспазъм. Въпреки високата си бета1- селективност, при пациентите с ангина на Prinzmetal, приемащи бизопролол, не могат да бъдат изключени пристъпи на стенокардия.;
· Периферно артериално оклузивно заболяване. Може да се наблюдава засилване на оплакванията, особено в началото на терапията.

Пациенти с псориазис или анамнеза за псориазис трябва да приемат p-блокери (напр. бизопролол), само след внимателно балансиране на ползите срещу рисковете.
На фона на лечението с бизопролол, симптомите на тиреотоксикоза може да се маскират.
При пациенти с феохромоцитом бизопролол се прилага само след алфа-рецепторна блокада.
При пациенти, подложени на обща анестезия, анестезиологът трябва да бъде уведомен за Р-блокадата. Ако е необходимо преустановяване на лечението с β-блокер преди хирургична операция, то трябва да стане постепенно и да приключи 48 часа преди анестезията.
Въпреки че кардиоселективните (бета 1) бета-блокери могат да имат по-слаб ефект върху белодробната функция отколкото неселективните бета-блокери, както всички бета-блокери използването им също трябва да се избягва при пациенти с обструктивни заболявания на дихателните пътища, освен ако не съществуват убедителни клинични причини за употребата им. Ако такива причини съществуват, Конкор може да се използва с повишено внимание.

Препоръчва се едновременно приложение на бронходилатираща терапия при бронхиална астма или друго хронично обструктивно белодробно заболяване, което може да причини симптоми. Понякога, при пациенти с астма може да се появи повишение на резистентността на дихателните пътища, затова може да се наложи увеличаване дозата на β2-стимулантите.

4.5. Взаимодействие с други лекарствени продукти и други форми на взаимодействие

Непрепоръчителни комбинации
Калциеви антагонисти от групата на верапамил и в по-малка степен от групата на дилтиазем: негативно влияние на контрактилността и атрио-вентрикуларната проводимост. Интравенозното приложение на верапамил при пациенти, лекувани с p-блокери, може да доведе до тежка хипотония и атриовентрикуларен блок.
Антихипертензивни лекарствени средства с централно действие (напр. клонидин, метилдопа, моксонодин, рилменидин):
Едновременната употреба с антихипертензивни лекарствени средства с централно действие може да доведе до намаляване на съдречната честота и капацитет, а оттам - до вазодилатация. Внезапното преустановяване на лечението може да увеличи риска от „ребаунд хипертония“.

Комбинации, които трябва да се използват с внимание
Калциеви антагонисти от дихидропиридинов тип (напр. нифедипин): Едновременната употреба може да увеличи риска от хипотония, както и не е изключен и по-голям риск от допълнително влошаване на вентрикуларната функция при пациенти със сърдечна недостатъчност.

Клас I антиаритмични лекарствени продукти (напр. дизопирамид, лидокаин, фенитоин; флекаинид, пропафенон): ефектът върху времето на атрио-вентрикуларната проводимост може да се потенцира и да се повиши негативния инотропен ефект.

Клас III антиаритмични лекарствени продукти (напр. амиодарон): ефектът върху времето на атрио-вентрикуларната проводимост може да се потенцира.
Парасимпатикомиметични лекарствени продукти: Едновременната употреба може да увеличи времето на атрио-вентрикуларната проводимост, както и риска от брадикардия
β-блокери с локално приложение (напр. капки за очи за лечение на глаукома) могат да засилят ефекта на бизопролол.

Инсулин и перорални антидиабетни лекарствени продукти: засилване ефекта на намаляване на кръвната захар; блокирането на p-адренорецепторите може да маскира симптомите на хипогликемия.
Анестетици: Намаляване на рефлекторната тахикардия и повишаване на риска от хипотония (повече информация за обща анестезия виж т.4.4).
Дигиталисови гликозиди: Особено при увеличаване на времето на атрио-вентрикуларната проводимост, с което се забавя сърдечния ритъм.
Нестероидни противовъзпалителни средства (NSAID): може да намалят хипотоничния ефект на бизопролол.
β-симпатомиметици (напр. изопреналин, добутамин): Комбинацията с бизопролол може да намали действието и на двете средства.
Симпатомиметици, активиращи както β-така и а-адренорецептори:
Комбинацията с бизопролол може да доведе до увеличаване на кръвното налягане. Смята се, че такова взаимодействие се получава по-скоро с неселективни β-блокери.
Едновременната употреба с антихипертензивни лекарствени средства, както и с други продукти, които имат потенциал за намаляване на кръвното налягане (трициклични антидепресанти, барбитурати, фенотиазини) може да увеличи риска от хипотония.

Комбинации, които трябва да се обмислят:
Мефлокин: повишен риск от брадикардия.

4.6. Фертилитет, бременност и кърмене

Бременност:
Бизопролол има фармакологични действия, които могат да предизвикат увреждащи ефекти върху бременността и/или върху плода/новороденото. По принцип, р-адренорецепторните блокери намаляват плацентната перфузия, която може да се свърже със забавяне на растежа, вътрематочна смърт, аборт и преждевременно раждане. Нежеланите лекарствени реакции (напр. хипогликемия и брадикардия) могат да се появят при плода и новороденото. Ако е необходимо лечение с β-адренорецепторни блокери, за предпочитане са β1-селективни адренорецепторни блокери.
Конкор не трябва да се използва по време на бременност, освен ако не е изрично показано. Ако лечението с бизопролол се счита за необходимо, трябва да се наблюдава маточноплацентния кръвоток и растежа на плода. В случай на увреждащи ефекти върху бременността или плода, трябва да се обмисли алтернативно лечение. Новородените трябва да се наблюдават стриктно. Симптоми на хипогликемия и брадикардия, по принцип, се очакват през първите три дни.

Кърмене:
Няма данни дали бизопролол се екскретира в кърмата, както и за въздействието на бизопролол върху бебета. Затова кърменето не е препоръчително по време на приложението на Конкор.

4.7. Ефекти върху способността за шофиране и работа с машини

При проучване с пациенти с исхемична болест на сърцето бизопролол не влошава способността за шофиране. Въпреки това, поради индивидуалните разлики в реакциите към лекарствения продукт, способността за шофиране на превозно средство и работа с машини може да се влоши. Това трябва да се има предвид, особено при започване на терапията и при промяна на лечението, както и при употреба на алкохол.

4.8. Нежелани лекарствени реакции

По-долу са използвани следните определения, които се отнасят до честотата;
Чести (≥1% до <10%), нечести (≥0,1% до <1%), редки (≥0,01% до <0,1%),
много редки (<0,01%)., с неизвестна честота (не може да се оцени от наличните данни) 

Изследвания
Редки:	увеличени триглицериди, увеличени стойности на чернодробните
ензими (ALAT, ASAT)

Нарушения на сърдечната дейност:
Нечести: нарушения в AV-проводимостта, влошаване на съществуваща сърдечна
недостатъчност, брадикардия.

Нарушения на нервната система:
Чести:	замайване*, главоболие*
Редки:	припадъци

Зрителни нарушения:
Редки:	намалено сълзотечение (да се има предвид при пациенти, използващи
лещи)
Много редки: конюнктивит

Нарушения на лабиринта на вътрешното ухо и на слуха:
Редки:	нарушения на слуха

Дихателни, гръдни и медиастинални нарушения
Нечести: бронхоспазъм при пациенти с бронхиална астма или анамнеза за
обструктивно заболяване на дихателните пътища
Редки:	алергичен ринит

Стомашно-чревни нарушения:
Чести:	Стомашно-чревни оплаквания като гадене,
повръщане, диария, констипация

Нарушения на кожата и подкожните тъкани
Редки:	Реакции на свръхчуствителност като пруритус, зачервяване, обрив и
ангиоедем
Много редки: алопеция. β-блокерите може да провокират или да влошат псориазис или да индуцират псориазис-подобен обрив

Нарушения на съединителната тъкан и мускуло-скелетни нарушения:
Нечести: мускулна слабост, мускулни спазми

Съдови нарушения
Чести:	усещане за студ или изтръпване на крайниците
Нечести:	хипотония

Общи нарушения
Чести: умора*
Нечести: астения

Нарушения на чернодробната и жлъчна функция:
Редки:	хепатит

Нарушения на репродуктивната система и гърдите
Редки: еректилна дисфункция

Психиатрични нарушения
Нечести:	нарушения на съня, депресия
Редки:	Кошмари, халюцинации

*Тези симптоми се появяват особено в началото на лечението. Те са по принцип леки и често изчезват до 1-2 седмици.

Съобщаване на подозирани нежелани реакции
Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез
Изпълнителна агенция по лекарствата
ул., Дамян Груев” № 8
1303 София
Тел.:+359 2 8903 417
уебсайт: www.bda.bg

4.9. Предозиране

Симптоми
Най-честите признаци, очаквани при предозиране с β-блокери са брадикардия, хипотония, бронхоспазъм, остра сърдечна недостатъчност и хипогликемия.
Има обширна интериндивидуална вариабилност в чуствителността към единична висока доза бизопролол и пациенти със сърдечна недостатъчност вероятно са много чувствителни. Лечение
По принцип, ако настъпи предозиране, терапията с бизопролол трябва да се спре и да се проведе спомагателно и симптоматично лечение.
Ограничени данни предполагат, че бизопролол се отстранява трудно чрез диализа.

5. ФАРМАКОЛОГИЧНИ СВОЙСТВА
5.1. Фармакодинамични свойства

Фармакотерапевтична група: селективен β-блокер,
АТС код: С07АВ07
Механизъм на действие
Бизопролол β1-селективен адренорецепторен блокиращ агент, лишен от вътрешна стимулираща симпатикомиметична активност и без съответна стабилизираща мембранна активност. Продуктът има много слаб афинитет към р2-рецепторите на гладките мускули на бронхите и съдовете, както и на р2-рецепторите, свързани с метаболитната регулация. Затова, по принцип, не се очаква бизопролол да влияе на дихателната резистентност и β2- медиираните метаболитни ефекти.
β1-селективността на бизопролол е извън терапевтичните дозови граници.
Бизопролол няма изразен негативен инотропен ефект.
Бизопролол достига максималния си антихипертензивен ефект 3-4 часа след перорален прием. Елиминационният му полуживот в плазмата от 10-12 часа осигурява на бизопролол 24-ва ефикасност, след еднодозов дневен прием.
Максималният антихипертензивен ефект на бизопролол по принцип се достига след 2
седмици.
Интензивното приложение при пациенти с коронарна болест на сърцето без хронична
сърдечна недостатъчност, бизопролол намалява сърдечната честота и ударния обем и по
такъв начин понижава сърдечния дебит и кислородното потребление. При хронично приложение, първоначално повишената периферна резистентност намалява. Между другите, подтискането на активността на плазмения ренин, се дискутира като механизъм на действие, лежащ в основата на антихипертензивния ефект на р-блокерите.
Чрез блокадата на сърдечните β-рецептори бизопролол подтиска отговора към симпатоадренергичната активност. Това предизвиква намаление на сърдечната честота и контрактилитет и поради това води до намаление на миокардната консумация на кислород, което е желан ефект при angina pectoris с налична исхемична болест на сърцето.

5.2. Фармакокинетични свойства

Абсорбция
Бизопролол се абсорбира почти напълно (>90%) от гастроинтестиналния тракт и поради много малкия ефект на first pass през черния дроб - приблизително 10%, има абсолютна бионаличност от около 90% след перорално приложение.

Разпределение
Обемът на разпределение е 3.5 l/kg. Свързването на бизопролол с плазмените протеини е около 30%.

Метаболизъм и елиминиране
Бизопролол се елиминира от организма чрез два еквивалентни пътя на клирънс: 50% се трансформират в неактивни метаболити в черния дроб с екскреция на метаболитите през бъбреците. Останалите 50% се екскретират непроменени през бъбреците. Затова по принцип бизопролол не изисква адаптиране на дозата при пациенти с чернодробни и бъбречни функционални нарушения с лека до умерена тежест.
Общият клирънс на продукта е приблизително 15 l/kg.
Плазменият елиминационен полуживот е 10-12 часа.

Линейност
Бизопролол има линейна, възрастово-независима кинетика.

5.3. Предклинични данни за безопасност

Предклиничните данни не показват особена опасност за хора въз основа на конвенционални проучвания на единична и многократна дозова токсичност, генотоксичност/мутагенност или карциногенност.

Репродукция
В репродуктивните токсикологични изследвания бизопролол няма влияние върху фертилитета или върху общата репродуктивна способност.
Подобно на други бета-блокери, бизопролол във високи дози води до токсичност както при майката (намалява приемането на храна и телесното тегло), така и на ембриона/плода (увеличаване случаите на резорбция, намаляване теглото на плода, забавяне на физическото му развитие), но няма тератогенен ефект.

7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

Мерк България ЕАД
Бул. „Ситняково” № 48
Сердика Офиси, ет. 6
София 1505
България
8.НОМЕР НА РАЗРЕШЕНИЕТО ЗА УПОТРЕБА

Конкор 5 mg филмирани таблетки - Per. № 20030463
Конкор 10 mg филмирани таблетки - Per. № 20030464
9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

Дата на първо разрешаване за употреба: 27.06.2003 г.
Дата на последно подновяване на РУ: 24.11.2008 г.
10. ДАТА НА АКТУАЛИЗИРАНЕ НА ТЕКСТА
ноември 2020г.
